text: প্রতিভাদীপ্ত তরুণ নোমান আহমদ সিলেটের গৌরব – আস সালাম মিডিয়া
  প্রসঙ্গ সুবহানাযিল মুলকি, ম্যান মেইডঃ একজন আ'লিমের দায়…
  স্মৃতিতে অমলিন বুরাইয়ার হুজুর হযরত মাওলানা আব্দুল কাদির (রহ.)
  মাহে রামাদান : মানসিক ও আধ্যাত্মিক প্রস্তুতি
  মডারেট স্কলারদের মামলায় আসামীর কাঠগড়ায় শবে বরাত
  দোজাহানের বাদশাহজাদী
  মধ্যপ্রাচ্য, ইউরোপ-আমেরিকায় ২৮শে মার্চ; বাংলাদেশে ২৯শে মার্চ পবিত্র শবে বরাত
  Short Biography of Shaykh Allamah Abdul Latif Chowdhury Fultali [1913-2008]
  ফুলতলীতে দালাইলুল খায়রাত শরীফের সনদ বিতরণী মাহফিল অনুষ্ঠিত
  তালামীযে ইসলামিয়ার প্রতিষ্ঠা বার্ষিকী উপলক্ষ্যে আমার অনুভূতি
  জকিগঞ্জের প্রবীন আলিমে দ্বীন মাওলানা আজিজুর রহমান এর ইন্তেকাল : সংক্ষিপ্ত জীবনালেখ্য
  আ'মল
  মনীষা
  Home/সংবাদ/প্রতিভাদীপ্ত তরুণ নোমান আহমদ সিলেটের গৌরব
  প্রতিভাদীপ্ত তরুণ নোমান আহমদ সিলেটের গৌরব
  859 1 minute read
  নোমান আহমদ। বৃহত্তর সিলেট বিভাগের মেধাবী তরুণদের অগ্রসেনানী। ছাত্র-শিক্ষক, অগ্রজ-অনুজ সকলের কাছে গ্রহণযোগ্য প্রতিভাদীপ্ত এক তরুণ। গত ৩মে রবিবার এলিট ফোর্স র‍্যাব-১ এর সহকারি পরিচালক পদে যোগদান করেন। এ পদে ৩৬ তম বিসিএস পুলিশ ক্যাডারে সিলেট জেলার একমাত্র প্রতিনিধি তিনি।
  ৩৬ তম বিসিএস উত্তীর্ণ এ চৌকস পুলিশ কর্মকর্তা শিক্ষাজীবনের প্রতিটি স্তরে মেধার সাক্ষর রেখেছেন। একই সাথে স্বীয় চরিত্র মাধুর্য ও প্রাণচাঞ্চল্যে ছাত্র শিক্ষক, সতীর্থসহ সকলের মন জয় করতে সক্ষম হয়েছেন। তিনি হযরত শাহজালাল দারুচ্ছুন্নাহ ইয়াকুবিয়া কামিল মাদ্রাসা থেকে দাখিল ও আলিম পাশ করেন। এরপর সিলেটের সর্বোচ্চ বিদ্যাপিঠ শাহজালাল বিজ্ঞান ও প্রযুক্তি বিশ্ববিদ্যালয়ের ইংরেজি বিভাগ হতে অনার্স-মাস্টার্স সম্পন্ন করেন। উভয় পরীক্ষায় অসামান্য কৃতিত্বের স্বাক্ষর রেখে প্রথম শ্রেণিতে প্রথম স্থান অধিকার করেন তিনি।
  নোমান আহমদ নর্থ ইস্ট বিশ্ববিদ্যালয়ে ইংরেজি বিভাগের লেকচারার হিসেবে যোগদানের মাধ্যমে কর্মজীবন শুরু করেন । ২০১৪ সালের ফেব্রুয়ারি হতে ২০১৭ সালের এপ্রিল পর্যন্ত প্রায় তিন বছর এখানে অধ্যাপনায় তিনি অসংখ্য ছাত্র-ছাত্রীর প্রিয় শিক্ষক এবং মেন্টরে পরিণত হন। নর্থ ইস্ট বিশ্ববিদ্যালয়ে অধ্যাপনায় থাকা অবস্থায়ই ৩৫ তম বিসিএস সাধারণ শিক্ষা ক্যাডারে উত্তীর্ণ হয়ে মে ২০১৭ এ বৃন্দাবন সরকারি কলেজ, হবিগঞ্জে ইংরেজি প্রভাষক পদে যোগদান করেন। বছর পেরুতেই প্রকাশ হয় ৩৬তম বিসিএস এর ফলাফল। ৩৬ তম বিসিএস এ পুলিশ ক্যাডারে উত্তীর্ণ হয়ে সহকারী পুলিশ সুপার হিসেবে যোগদান করেন ২০১৮ সালের ৩ সেপ্টেম্বর।
  বাংলাদেশ পুলিশ একাডেমি সারদায় এক বছরের মৌলিক প্রশিক্ষণ শেষে ০৬ মাসের বাস্তব প্রশিক্ষণের জন্য যোগদান করেন পুলিশ সুপারের কার্যালয়, ফরিদপুরে। ০৬ মাসের বাস্তব প্রশিক্ষণ সমাপণান্তে সহকারী পরিচালক হিসেবে এলিট ফোর্স র‍্যাব-১ ব্যাটালিয়নে যোগদান করেন গত ৩মে রবিবার।
  নোমান আহমদের পৈত্রিক নিবাস সিলেটের বিশ্বনাথ উপজেলার দেওকলস ইউনিয়নের কামালপুর গ্রামে। তাঁর গর্বিত পিতা জনাব মো. আবদুর রব এবং মাতা শাহিনা আক্তার। নোমান আহমদ সিলেটের গৌরব। তিনি পেশাগত জীবনে দেশ ও জাতির কল্যাণে নিজেকে নিবেদিত রেখে সমাজের আদর্শ হিসেবে সুপ্রতিষ্ঠিত হবেন এই প্রত্যাশা করি।